**Likumprojekta „Grozījumi Autopārvadājumu likumā” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. 1. | Pamatojums | Ministru kabineta 2016.gada 26.aprīļa sēdes protokollēmums (prot. Nr.20, 32.§) “Informatīvais ziņojums “Par autoostu sistēmas pilnveidošanu, lai veicinātu sistēmas darbības efektivitāti un izmaksu samazināšanu””.  Informatīvais ziņojums “Pasažieru pārvadājumu ar taksometriem jomas tiesiskais regulējums un priekšlikumi tās pilnveidošanai” (izsludināts 2015.gada 3.decembra Valsts sekretāru sanāksmē (VSS-1283), kas 2016.gada 30.jūnijā iesniegts Valsts kancelejā izskatīšanai Ministru kabineta komitejas sēdē. |
| 1. 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabinets 2016.gada 26.aprīlī (prot.Nr.20; 32.§) apstiprināja informatīvo ziņojumu „Par autoostu sistēmas pilnveidošanu, lai veicinātu sistēmas darbības efektivitāti un izmaksu samazināšanu”, kurš tika izstrādāts, lai uzlabotu autoostu sistēmas darbības efektivitāti un samazinātu izmaksas. Tajā konstatētas sekojošas problēmas, kas tiek risinātas ar likumprojektu “Grozījumi Autopārvadājumu likumā” (turpmāk – likumprojekts).  Saskaņā ar Ministru kabineta 2007.gada 11.decembra noteikumu Nr.846 „Noteikumi par autoostu reģistrācijas kārtību, autoostās obligāti sniedzamajiem pakalpojumiem un kārtību, kādā autobusi iebrauc un stāv autoostas teritorijā” (turpmāk - MK noteikumos Nr.846) 12.punktu autoostas noteiktās maksas par autoostas pakalpojumiem izvērtēšana un citu ar autoostas darbību saistītu jautājumu risināšana ir Satiksmes ministrijas izveidotas komisijas kompetencē. Esošo Satiksmes ministrijas resursu ietvaros nav iespējams nodrošināt pietiekamu autoostu pārbaužu regularitāti. Ir vērojama arī ļoti atšķirīga pakalpojumu kvalitāte, ko nodrošina autoostas. Saskaņā ar 2015.gada 28.jūlija Ministru kabineta noteikumiem Nr. 435 “Kārtība, kādā nosaka un kompensē ar sabiedriskā transporta pakalpojumu sniegšanu saistītos zaudējumus un izdevumus un nosaka sabiedriskā transporta pakalpojuma tarifu” valsts dotē pārvadātāju izdevumus, kuru starpā ir iekļautas izmaksas par autoostas izmantošanu. Lai optimizētu finanšu līdzekļu lietderīgu izlietojumu, ir jāpārskata autoostu ar dažādu reģionālu nozīmi statuss un tajās obligāti sniegto pakalpojumu klāsts. Atkarībā no autoostas atrašanās vietas, cilvēku plūsmas un apkalpoto reisu skaita dienā ir atšķirīgas autoostas apmeklētāju un pasažieru prasības. Tā, piemēram, autoostās ar relatīvi mazu noslodzi var būt nepamatota prasība nodrošināt iespēju iegādāties braukšanas biļeti.  Lai uzlabotu esošo situāciju, likumprojekts paredz papildināt Autopārvadājumu likuma 5.1 panta pirmo daļu ar normu, ka VSIA “Autotransporta direkcija” nodrošina autoostu reģistrāciju, pārreģistrāciju un autoostu darbības uzraudzību. Vienlaikus 33.panta piektā daļa tiek izteikta jaunā redakcijā, paredzot deleģējumu Ministru kabinetam noteikt autoostu reģistrācijas, pārreģistrācijas, reģistrācijas apliecības izsniegšanas, apturēšanas, anulēšanas un darbības uzraudzības kārtību, autoostas kategorijas un obligāti sniedzamos pakalpojumus, kā arī kārtību, kādā autoosta aprēķina maksu par autoostas pakalpojumu izmantošanu pārvadātājiem, kas nodrošina sabiedriskā transporta pakalpojumus.  Lai VSIA “Autotransporta direkcija” varētu regulēt autoostu darbību, Autopārvadājuma likuma 33.panta sesto daļu paredzēts izteikt jaunā redakcijā, paredzot, ka tās tiesības izsniegt, apturēt vai anulēt autoostas reģistrācijas apliecību.  Vienlaikus likumprojektā iekļauts regulējums, kas izriet no informatīvā ziņojuma “Pasažieru pārvadājumu ar taksometriem jomas tiesiskais regulējums un priekšlikumi tās pilnveidošanai” (izsludināts 2015.gada 3.decembra Valsts sekretāru sanāksmē (VSS-1283), kurā konstatētas šādas būtiskākās problēmas taksometru nozarē, kuras plānots risināt ar likumprojektā iekļauto regulējumu:  - Ievērojot to, ka atbilstoši Autopārvadājumu likuma 35.pantam taksometru vadītājiem ir nepieciešams saņemt licenci katrā pašvaldībā, un pašvaldību sadrumstalotību, 74 pašvaldībās no 119 taksometru pakalpojumi nav pieejami;  - Pēc Finanšu ministrijas datiem, taksometru pakalpojumu sniegšana ir visvairāk pakļauta „ēnu ekonomikai”, kur nav samaksāti līdz pat 80% no nodokļiem. Atskaitēs oficiāli uzrādītais darba stundu skaits un atalgojums ir neatbilstoši mazs. Vērtējot pēc nomaksātā PVN un nobrauktā kilometru skaita, vidējā alga sastāda 80 euro mēnesī. Taksometru pakalpojumu sniegšanas jomā nodarbinātie cilvēki ir sociāli neaizsargāti.  - nepieciešami uzlabojumi taksometru vadītāju profesionālās kvalifikācijas jomā, kā arī paaugstinot pakalpojumu sniegšanā izmantoto transportlīdzekļu izmešu standartus. Ir uzlabojama vadītāju kvalifikācija, veicot sertifikāciju;  - - Konstatēts, ka ar taksometru pakalpojumu rezervēšanas problēmām interneta vidē, izmantojot tādas lietotnes kā Uber, Taxify un citas, saskaras ne tikai Latvijā, bet šī problēma ir aktuāla arī citur Eiropas Savienībā. Riski galvenokārt ir saistīti ar to, ka taksometra pakalpojumus var pieteikties sniegt privātpersonas bez atbilstošas taksometru vadītājiem nepieciešamās kvalifikācijas ar privātajiem transportlīdzekļiem, kuri nav aprīkoti atbilstoši taksometriem noteiktajām prasībām, kā arī nodokļu nomaksa šiem pakalpojumu sniedzējiem ir neskaidra.  2016. gada 2. jūnijā Eiropas Komisija publicēja Eiropas sadarbīgās ekonomikas programmu (COM(2016) 356 final), kura definē galvenos sadarbīgās ekonomikas principus gan no tirdzniecības, gan nodarbinātības viedokļa, izmantojot tīmekļa platformas un lietotnes. Programmā norādīts, ka sadarbīgā platforma var darboties arī kā attiecīgā pakalpojuma (transporta vai īstermiņa īres) nodrošinātāja. Tādā gadījumā uz sadarbīgajām platformām varētu attiecināt attiecīgo nozares regulējumu, tostarp prasības par uzņēmējdarbības atļaujām un licencēšanu, ko parasti piemēro pakalpojumu sniedzējiem. Galvenās pazīmes, lai attiecinātu nozares pakalpojumu regulējumu ir šādas: sadarbīgā platforma nosaka gala cenu, obligātus nosacījumus, pēc kādiem pakalpojums sniedzams, un sadarbīgajai platformai pieder pamataktīvi, ar kuriem nodrošina pakalpojumu. Vienlaikus norādīts, ka šīm prasībām jābūt nediskriminējošām un samērīgām. Eiropas Komisija norāda, ka PVN reglamentējošie normatīvie akti ir attiecināmi arī uz sadarbīgajām platformām un to sniegtajiem pakalpojumiem, turklāt ļoti būtiska ir nodokļu nomaksa.  Lai uzlabotu taksometru pakalpojumu kvalitāti un mazinātu ēnu ekonomikas līmeni, nepieciešams precizēt pasažieru komercpārvadājumu ar taksometru definīciju, nodalot pakalpojuma veidus – pasažieru komercpārvadājums ar vieglo taksometru un pasažieru komercpārvadājums ar vieglo autotransporta līdzekli. Ar likumprojektu tiek papildināta Autopārvadājumu likuma 5.1 panta pirmā daļa, nosakot, ka VSIA “Autotransporta direkcija” nodrošina taksometru vadītāju sertificēšanu. Vienlaikus likumprojektā paredzēts izteikt 35.pantu jaunā redakcijā, nosakot, ka:  1) pasažieru komercpārvadājumus ar vieglo taksometru drīkst veikt, ja pārvadātājs ir saņēmis speciālo atļauju (licenci), ko izsniedz republikas pilsētas pašvaldība vai plānošanas reģions. Republikas pilsētas pašvaldība un plānošanas reģions apstiprina licencēšanas noteikumus un taksometru stāvvietu izvietojumu, kā arī nosaka uz taksometra virsbūves norādāmo administratīvās teritorijas atšķirības zīmi un tās izvietojumu;  2) plānošanas reģiona izsniegtā specialā atļauja (licence) nedod tiesības veikt pasažieru pārvadājumus ar taksometriem republikas pilsētās un otrādi – republikas pilsētas izsniegtā speciālā atļauja (licence) nedod tiesības veikt pasažieru pārvadājumus ar taksometriem plānošanas reģiona teritorijā. Speciālā atļauja (licence) dod tiesības nogādāt pasažieri uz jebkuru citu vietu ārpus republikas pilsētas vai plānošanas reģiona, kurā saņemta speciālā atļauja (licence);  3) komersants, kurš sniedz pārvadātāja un pasažiera elektroniskās starpniecības pakalpojumus (lietotne, tīmekļa vietne un tamlīdzīgi), kas regulē pārvadātāja un pasažiera iespēju mainīt pārvadājuma līguma nosacījumus, ir uzskatāms par pārvadātāju un uz to attiecas pārvadātājam noteiktie pienākumi un atbildība par veiktajiem pārvadājumiem, kuru pasūtīšana veikta, izmantojot starpniecības pakalpojumu;  4) speciālās atļaujas (licences) izsniedzējam ir tiesības noteikt ierobežojumus taksometru radītajam piesārņojumam videi un siltumnīcefekta gāzu emisiju apjomam;  5) tiesības vadīt transportlīdzekli pasažieru komercpārvadājumos ar taksometru ir tikai tādai personai, kurai B kategorijas transportlīdzekļa vadītāja stāžs ir vismaz trīs gadi un personai ir taksometra vadītāja sertifikāts;  6) minimālās prasības speciālās atļaujas (licences) saņemšanai un kārtību, kādā veicama pasažieru pārvadāšana ar taksometriem, nosaka Ministru kabinets;  7) speciālā atļauja (licence) dod pārvadātājam tiesības veikt pasažieru pārvadājumus ar šā pārvadātāja īpašumā esošu transportlīdzekli. Gadījumus, kad pārvadātājs var veikt pasažieru pārvadājumus ar citas personas īpašumā esošu transportlīdzekli, kā arī kārtību, kādā šos pārvadājumus veic, nosaka Ministru kabinets;  8) republikas pilsētas pašvaldībai un plānošanas reģionam ir tiesības noteikt, ka pārvadātājiem ir pienākums nodrošināt iespēju taksometros, norēķinoties par pārvadātāja sniegtajiem pakalpojumiem, veikt bezskaidras naudas norēķinus ar bankas maksājumu kartēm.  9) Izteikt 39.panta piekto daļu jaunā redakcijā, nosakot tiesības republikas pilsētām un plānošanas reģioniem noteikt minimālo maksu (tarifu) par pasažieru un bagāžas pārvadāšanu ar vieglajiem taksometriem. |
| 1. 3. | Projekta izstrādē iesaistītās institūcijas | VSIA “Autotransporta direkcija”. |
| 1. 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 11. | Sabiedrības mērķgrupas, kuras tiesiskais regulējums ietekmē vai varētu ietekmēt | Likumprojekts attiecas uz Satiksmes ministriju, VSIA „Autotransporta direkcija”, pasažieriem, kas izmanto autobusu regulāros sabiedriskā transporta pakalpojumus, autoostu valdītājiem, pasažieru pārvadātājiem, kā arī sabiedriskā transporta pakalpojumu organizētājiem (pasūtītāji), komersantiem, kas veic pasažieru pārvadājumus ar taksometriem un taksometru pakalpojumu izmantotājiem. |
| 22. | Tiesiskā regulējuma ietekme uz tautsaimniecību un administratīvo slogu | Autoostu valdītājiem likumprojekta tiesiskais regulējums administratīvo slogu nemaina.  Ievērojot to, ka licences pakalpojumu sniegšanai izsniegs plānošanas reģioni, komersantiem, kas veic pasažieru pārvadājumus ar taksometriem, samazināsies administratīvais slogs uz speciālo atļauju (licenču) izņemšanu.  VSIA “Autotransporta direkcija” tiek mainītas veicamās darbības, nodrošinot taksometru vadītāju sertificēšanu un autoostu reģistrāciju, pārreģistrāciju un autoostu darbības uzraudzību un kontroli.  Plānošanas reģioniem tiek mainītas veicamās darbības nodrošinot taksometru speciālo atļauju (licenču) izsniegšanu. |
| 33. | Administratīvo izmaksu monetārs novērtējums | Administratīvo izmaksu aprēķins tiks veikts brīdī, kad tiks izstrādāti noteikumi par vieglo taksometru vadītāju sertificēšanu un noteikumi par autoostu reģistrācijas kārtību, autoostās obligāti sniedzamajiem pakalpojumiem un kārtību, kādā autobusi iebrauc un stāv autoostas teritorijā. |
| 44. | Cita informācija | Nav. |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2016. gads** | | Turpmākie trīs gadi (*euro*) | | |
| **2017.gads** | **2018.gads** | **2019.gads** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: |  |  |  |  |  |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: |  |  |  |  |  |
| 2.1. valsts pamatbudžets | 0 | 0 | 159,6 | 94,6 | 94,6 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | -159,6 | -94,6 | -94,6 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Lai VSIA “Autotransporta direkcija” 2017.gadā varētu izpildīt likumprojektā noteiktās funkcijas, kā arī sakarā ar plānotajām papildus funkcijām (autoostu pārraudzība, taksometru vadītāju sertificēšana, piešķirtā valsts budžeta finansējuma administrēšanu un papildus darba apjomu (uzņēmumu uzraudzības pastiprināšana, papildus informācijas apkopošana)), papildus no Satiksmes ministrijas valsts pamatbudžeta budžeta programmas 31.00.00 “Sabiedriskais transports” apakšprogrammas 31.05.00 “Dotācija Autotransporta direkcijai sabiedriskā transporta pakalpojumu organizēšanai” nepieciešami 2017.gadā 159 565 EUR, bet 2018. un 2019.gadā 94 574 EUR katru gadu.  Ar papildus nepieciešamajiem budžeta līdzekļiem tiks segti izdevumi par trīs darba vietu izveidošanu un aprīkošanu, Uzskaites sistēmas izveide, savienošana ar ārējiem reģistriem (Iedzīvotāju reģistru, CSDD, Sodu reģistru u.c) automātiskai datu apmaiņai, kā arī tehniskā nodrošinājuma (servera un specializētās plastikāta karšu apdrukas iekārtas) iegāde, Izveidoto sistēmu uzturēšana un aktualizēšana turpmāk tiks nodrošināta esošā budžeta ietvaros. | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija |  | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Saistībā ar likumprojektu ir paredzēts izstrādāt šādus normatīvo aktu projektus:  - grozījumus Ministru kabineta 2007.gada 11.decembra noteikumos Nr.846 „Noteikumi par autoostu reģistrācijas kārtību, autoostās obligāti sniedzamajiem pakalpojumiem un kārtību, kādā autobusi iebrauc un stāv autoostas teritorijā”,  -grozījumus Ministru kabineta 2012.gada 3.jūlija noteikumos Nr.468 „Noteikumi par pasažieru pārvadāšanu ar vieglajiem taksometriem”,  - grozījumus Ministru kabineta 2013.gada 3.septembra noteikumos Nr.732  “Valsts sabiedrības ar ierobežotu atbildību "Autotransporta direkcija" maksas pakalpojumu cenrādis”,  - noteikumu projektu par taksometru vadītāju sertificēšanu. |
| 2. | Atbildīgā institūcija | Satiksmes ministrija |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |  |
| --- | --- |
| **VI. Sabiedrības līdzdalība un komunikācijas aktivitātes** | |
| Plānotās sabiedrības līdzdalības un komunikācijas aktivitātes saistībā ar projektu | Paziņojums par līdzdalības iespējām likumprojekta izstrādes procesā ievietots Satiksmes ministrijas mājas lapā 2016.gada 30.jūnijā. |
| Sabiedrības līdzdalība projekta izstrādē | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 7.1.punktam, sabiedrībai tika dota iespēja piedaloties starpinstitūciju darba grupās. |
| Sabiedrības līdzdalības rezultāti | Sabiedrības atsauksmes nav saņemtas. |
| Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 11. | Projekta izpildē iesaistītās institūcijas | Satiksmes ministrija, VSIA „Autotransporta direkcija”. |
| 22. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav nepieciešams veidot jaunas institūcijas, likvidēt vai reorganizēt esošās.  VSIA “Autotransporta direkcija” tiks papildinātas funkcijas, nodrošinot taksometru vadītāju sertificēšanu un autoostu reģistrāciju, pārreģistrāciju un autoostu darbības uzraudzību un kontroli.  Plānošanas reģioniem tiek papildinātas veicamās funkcijas, nodrošinot taksometru speciālo atļauju (licenču) izsniegšanu. |
| 33. | Cita informācija | Nav. |

Iesniedzējs:

Satiksmes ministrs U.Augulis

Vīza: Valsts sekretāra vietā

Valsts sekretāra vietniece Dž.Innusa

26.07.2016.

1972

Ž.Butāns, 67028326

[Zans.Butans@sam.gov.lv](mailto:Zans.Butans@sam.gov.lv)